বিভিন্ন জটিলতা আর পরিস্থিতির কারণে বাংলাদশে সমকামী আন্দোলনের কর্মীরা নানা ঘাত-প্রতিঘাত এবং সংকটের মুখোমুখি। কোন সংগঠনই প্রকাশ্যে এ নিয়ে কাজ করে সাহস করে না, তা বলাই বাহুল্য্য। তারপরেও আশার কথা এই যে, বয়েস অব বাংলাদেশ (বব), বাংলাদেশ এসোসিয়েশন ফর গেস (ব্যাগ) নামে দুটি গ্রুপ বাংলাদেশে সমকামিতার উপর মানবিক দৃষ্টিকোন থেকে কাজ করে যাচ্ছে। সখিনী এবং সপ্রভা নামের দুটি সংগঠন কাজ করছে নারী সমকামিতার উপর। বাঁধন হিজড়া সংগঠন কাজ করছে উভলিংগ মানবদের পশ্চিম বঙ্গে স্যাফো, প্রত্যয়, প্লাস, পাম, কোমল গান্ধার, প্রান্তিক বনগাঁ সহ বহু সংগঠন সমকামীদের অধিকার নিয়ে কাজ করে যাচ্ছে। ইন্টারনেটে LGBTI Bangladesh, Global Gayz Bangladesh, bengayliz.com, প্রভৃতি সাইট বাংলাদেশী সমকামীদের অধিকার নিপীড়ন, ব্যথা বেদনা নিয়ে লিখছে। তবে আমরা মনে করি সমপ্রেমীদের মানবাধিকার অর্জনের লড়াই, শুধু তাদের একারই নয়, এ লড়াইয়ে বিষমকামীদেরও সামিল হওয়া প্রয়োজন। আসলে সমাজের সংখ্যাগরিষ্ট মানুষদের এই আন্দোলনের সাথে যুক্ত করতে না পারলে আন্দোলন পূর্ণতা পাবে না।